**Referat fra bestyrelsesmøde nr. 3-2021, tirsdag den 10. august 2021**  
  
**Til stede:**  
  
Carl-Johan Dissing (CJD)  
Joachim Danckert (JD) -referent

Annette Lund Jensen (ALJ)

Nicolaj Frederiksen (NF)

Martin Nissen Nørgård (MNN)

Andreas Poulsen (AP)

Afbud fra: Carsten Eriksen (CE)

**Dagsorden:**  
01. opfølgning på sidste møde  
02. økonomi – kontingent, kommunen, sponsorer – joller  
03. ønske om prøvesejlads  
04. Gjøl Havn mod 2030 – stade!! - mailkorrespondance - lokalplan  
05. Surfer – stade – aktiviteter - aktører   
06. SUP – stade – aktiviteter - aktører  
07. Joller – stade – aktiviteter – aktører – gamle joller

08. Slisker – montering??

09. Oplæg til container for SUP og Surf på vinterpladsen

10. Kapsejladser  
11. børneattester - hvem  
12. middag for bestyrelse og aktive frivillige medhjælpere – hvem skal inviteres

13. Krabbeklub  
14. Eventuelt

**01. Opfølgning på sidste møde**

Helle Harlund har endnu ikke meldt tilbage mht. rengøring af klubhus

**CJD** rykker for tilbud på lægning af fliser foran surfer- og jollerum

Ansøgning om SURF-udstyr til Norlys. Deadline 1. oktober. Afhængigt af størrelsen af det ansøgte beløb kan sejlklubben medfinansiere med op til kr. 10.000 (10%) + frivillig arbejdskraft. **NF** tovholder.

Der mangler at blive indkaldt til arbejdsdag (maling af vestsiden af klubhus + maling af stern). **JD** tovholder

**02. økonomi – kontingent, kommunen, sponsorer – joller**

JD runddelte økonomistatus pr. 03.08-21.På driftskontoen står der kr. 279788 og på opsparingskontoen kr. 70.335.

I 2020 fik GSK rabat på foreningskontoen samt rabat på bankoverførsler. Nordjyske bank har sat prisen op for foreningskontoen samt opsagt alle rabataftaler, så foreningskontoen koster p.t. 125 kr./måned. Som noget nyt er tømning af konto p.gr. hackerangreb/identitetstyver dækket via forsikring. Nordjyske Bank har oplyst, at der p.t. hverken er fordele eller ulemper ved at have 3 konti (p.t. driftskonto, fakkelkonto og kapsejladskonto) frem for en. Da det administrativt er lettere med en konto vil de penge, der står på opsparingskontoen blive overført til driftskontoen.

JD runddelte en oversigt over klubbens medlemmer, hvoraf det fremgår hvem der mangler at betale. **JD** udsender 2. rykker med betaling senest den 27. august. De, der ikke har betalt inden denne dato vil blive slettet som medlem.

**03.** **ønske om prøvesejlads**

Fra tid til anden kommer der ønsker om en prøvesejlads. Klubben vil gerne give interesserede mulighed for en prøvesejlads. **CJD** tovholder

**04. Gjøl Havn mod 2030 – stade!! - mailkorrespondance - lokalplan**

CJD orienterede om situationen p.t.. CJD er dialog med Jammerbugt Kommune (Lars Hågensen) vedr. en evt. ansøgning til Nordea mht. de indledende øvelser for en havneudvidelse (opmåling af vanddybder, placering af indsejling så tilsanding/tilgræsning af indsejling og havnebassin undgås etc.). Ansøgningsbeløb fx kr. 250.000 fra Nordea og kr. 250.000 medfinansiering fra Jammerbugt Kommune.

Borgmester M.C. Gade har overfor Gjøl Fikser og bådelaug givet udtryk for at en udvidelse af Gjøl Havn kan lånefinansieres. **CJD** tovholder.

**05. Surfer – stade – aktiviteter - aktører**

Der er p.t. så mange, der surfer om onsdagen, at træningen er blevet opdelt i to hold.

Peter Bering vil gerne tage en tørn på træningsaftenerne (husk børneattest i så fald)

**06. SUP – stade – aktiviteter – aktører**

Der mangler instruktører – trænere til introkurser. (husk børneattest på instruktører – trænere)

MNN checker mht. indmeldelsesblanketter for nye SUP’ere

SUP-indmeldelsesblanketten på hjemmesiden skal opdateres

**07. Joller – stade – aktiviteter – aktører – gamle joller**

Børneattest på Thomas, Martin, JD og CJD

Klubbens 2 gamle Europajoller er blevet strippet og skrottet. Vi har en del optimistjoller samt Flipperjoller, som kan skrottes eller sælges. **Hvad vi gør med jollerne tages op på næste bestyrelsesmøde.**

I forbindelse med Fjordcup i Nibe den 12. juni var der mastehaveri på en Fevajolle. JD har søgt DGI-genstartpulje om midler til en ny mast. Hvis vi får afslag på ansøgningen købes en ny mast (pris ca. kr. 5.000)

**08. Slisker – montering??**

Surferslisker sættes ikke ud i år. Hvis der skaffes finansiering til indretning af surferplads på den sydligste trekant af vinterpladsen skal sliskepladsen mod øst flyttes mod syd

**09. Oplæg til container for SUP og Surf på vinterpladsen**

NF har udarbejdet et oplæg til surferområde på den sydlige trekant af vinteropbevaringspladsen. **NF** sender oplæg til Karsten Jørgensen (han står for udarbejdelse af lokalplan for Gjøl Havn), så oplægget kan indarbejdes i lokalplanen, som forventes godkendt og sendt i høring i efteråret 2021.

NF kontakter Lars Hågensen (Jammerbugt Kommune) mht. ansøgninger om midler til indretning af SURF-plads (Nordea, LAG-midler etc.)

**10. Kapsejladser**

Der er planlagt kapsejlads den 19. august, 2. september og 16. september. Der er skippermøde kl. 18.00 ved klubhuset, og starten går kl. 18.30

**11. børneattester – hvem**

Der skal være børneattest (og denne skal fornys hvert år) på alle klubmedlemmer, som træner – instruerer børn. (**CJD** tovholder)

**12. middag for bestyrelse og aktive frivillige medhjælpere – hvem skal inviteres**

Hvem skal inviteres: bestyrelsesmedlemmer, suppleanter, masteskursansvarlige, revisorer: alle med partnere. **Hellere invitere for mange end glemme nogen**.

**13. Krabbeklub**

Krabbeklubben er en stor succes; har bl.a. gjort at der er kommet mange nye mennesker på havnen. Der er p.t. 22 børn i krabbeklubben. GSK vil se på, om ”medlemmerne” af krabbeklubben kan indmeldes som medlemmer af GSK, når vi skal rapportere medlemstal til Jammerbugt Kommune (Medlemmerne af krabbeklubben skal ikke være medlemmer af Dansk Sejlunion).

14. **Eventuelt**

NF har lavet aftale med Aabybro Ungdomsskole samt Jammerbugt Ungdomsskole mht. SURF instruktion. Der betales kr. 110 pr deltager for lån af udstyr.

Klubhjemmesiden siden er mangelfuld mht. bestyrelsesmedlemmer. **NF** fører den ajour (JD sender data på CRM og AP til NF)

**Næste bestyrelsesmøde: 28. september kl. 19.00**